Tirelo e ke ya motho yo o nang le bokgoni kgotsa makwalothuto a a feteletseng. Dikopo di ka romelwa go kantoro efe kapa efe ya Merero ya Selegae kgotsa Embasi/botseta ba Aforika Borwa kgotsa Boromiwa fa o dira kopo kwa moseja wa mawatle. Tsholofetso ya go neelwa tiro mo nageng ga e tlhokege.
Tlatsa dikopoforomo BI-947 le BI-29. Go bontsha gore o na le bokgoni kgotsa makwalothuto a a feteletseng go Lefapha, o kopiwa go romela lekwalo go tswa go puso ya boditšhaba kgotsa puso ya Aforika Borwa kgotsa setheo sa thuto, mokgatlho wa setso kgotsa wa kgwebo o o itsegeng wa Aforika Borwa, se tiisa bokgoni kgotsa makwalothuto a a feteletseng.
Romela boipolelo le bosupi bofe kapa bofe ka bokgoni kgotsa makwalothuto a a feteletseng.
Go go kgontsha go matlafatsa kopo, o ka romela makwalotshupo go tswa go bathapi ba pele.
Ga go paka e e tsepameng e e tlhalosang nako ya tirelo.